7.2.2023
ET
Euroopa Liidu Teataja
C 47/197 Kolmapäev, 6. juuli 2022
47. märgib, et läbipõimunud diskrimineerimise võimendav mõju võib halvendada tervishoiuteenuste kättesaadavust; kutsub liikmesriike üles tagama universaalse ja kättesaadava ravikindlustuse, sealhulgas vaimse tervise eriteenused, ning kaotama kiiresti tervishoiuteenuste kättesaadavust piiravad takistused kõigi, sealhulgas ilma nõutavate dokumentideta rändajate jaoks, pöörates erilist tähelepanu naistele kogu nende mitmekesisuses; rõhutab, et tervishoiuteenuste kättesaadavust ei tohiks kunagi takistada ignorantsus, eelarvamused või häbimärgistamine; rõhutab, kui oluline on, et tervishoiutöötajad osutaksid tervishoiuteenuseid humaanselt, mittediskrimineerivalt ja eelarvamustevabalt, austades vaba, eelnevat ja teadlikku nõusolekut ning patsientide õigusi; märgib, et tõrjutud rühmadesse kuuluvate naiste ja sisserändajatest naiste tervishoiuteenuste, eelkõige vaimse tervise teenuste kättesaadavust käsitlevad andmed on eriti puudulikud; 48. kutsub liikmesriike üles võtma arvesse läbipõimunud diskrimineerimise võimendavat mõju tervishoiuteenuste diagnoosimise kättesaadavusele, eelkõige seoses reproduktiivtervisega ning eeskätt mustanahaliste naiste, muu kui valge nahavärviga naiste ja vähemuste hulka kuuluvate naiste jaoks; tuletab meelde, et seksuaal- ja reproduktiivtervis ja -õigused on põhilised inimõigused, millele peaks olema turvaline ja seaduslik juurdepääs kõigil inimestel kogu nende mitmekesisuses; 49. kutsub liikmesriike üles võtma vastu strateegiad, poliitikameetmed ja programmid, millega edendatakse tõrjutud rühmadesse kuuluvate naiste seksuaal- ja reproduktiivtervist ja -õigusi, ning kaotatakse süsteemsed, rahalised, õiguslikud, praktilised ja sotsiaalsed tõkked, millega nad kokku puutuvad, ning neid strateegiaid, poliitikameetmeid ja programme rakendama, ühtlasi tagama, et seksuaal- ja reproduktiivtervist ja -õigusi kaitstakse ja austatakse kõikides liikmesriikides; kutsub liikmesriike üles edendama pereplaneerimist ja ulatuslikku eakohast seksuaalharidust ning aitama tagada kaitsetus või ebakindlas olukorras olevatele naistele kõikvõimalike tasuta rasestumisvastaste vahendite kättesaadavuse ning tagama, et neid ei diskrimineeritaks tervishoiuteenustele juurdepääsul; 50. ergutab liikmesriike tagama kättesaadavad ja läbipaistvad soo õigusliku tunnustamise menetlused, mis põhinevad enesemääramisel ja on kooskõlas Maailma Terviseorganisatsiooni klassifikatsiooniga RHK-11, tunnustama õigusaktides transsoolisi, mittebinaarseid ja intersoolisi inimesi ning kaotama sellised takistused, nagu kohustuslikud kirurgilised protseduurid või kohustuslik psühholoogiline nõustamine; nõuab tungivalt, et liikmesriigid keelustaksid intersooliste inimeste suguelundite moonutamise ja tagaksid, et intersoolistele lastele ei tehta mittevajalikke meditsiinilisi või kirurgilisi protseduure imiku- või lapseeas; 51. kutsub liikmesriike üles lõpetama sundsteriliseerimise ja -abordi ning rasestumisvastaste vahendite kasutama sundimise, sealhulgas puuetega naiste ja roma naiste puhul ning meditsiinilise sekkumise transsooliste inimeste puhul, ning austama nende kehalist puutumatust; kutsub liikmesriike üles tagama kõigile sundsteriliseerimise ja -lahutuse ohvritele tõhusad ja õigeaegsed õiguskaitsevahendid, võttes selleks muu hulgas kasutusele tõhusad hüvitise maksmise skeemid; 52. tuletab meelde, et kliimamuutused ja nende tagajärjed mõjutavad ebaproportsionaalselt naisi kogu nende mitmekesisuses, eriti neid, kes kogevad läbipõimunud diskrimineerimist, on tõrjutud või konfliktiolukordades; kutsub komisjoni ja liikmesriike üles tagama, et kõik kliimameetmed hõlmavad intersektsionaalset perspektiivi, sealhulgas soo ja rassi aspekti, ning et selleks nähakse ette sihtotstarbelised assigneeringud ja meetmed, samuti tagama naiste võrdse osalemise kogu nende mitmekesisuses rahvusvahelise, Euroopa, riikliku ja kohaliku tasandi otsuseid tegevates organites; 53. nõuab tungivalt, et liikmesriigid võtaksid kiireid, tõhusaid ja kooskõlastatud meetmeid, et kaitsta inimõigusi ning tegeleda Ukraina konfliktist mõjutatud naiste ja tütarlaste ning tõrjutud elanikkonnarühmade seksuaal- ja reproduktiiv­ tervise alaste vajadustega; o o 54.
o
teeb presidendile ülesandeks edastada käesolev resolutsioon nõukogule ja komisjonile.